CELEX: 32008D0323
Language: hu
Date: 2008-04-01 00:00:00
Title: 2008/323/EK: A Bizottság határozata 2008. április 1. az Atlanti-óceán keleti részében és a Földközi-tengerben élő kékúszójútonhal-állomány helyreállításával kapcsolatos egyedi ellenőrzési és vizsgálati program létrehozásáról (az értesítés a C(2008) 1202. számú dokumentummal történt)

22.4.2008   
            
            
               HU
            
            
               Az Európai Unió Hivatalos Lapja
            
            
               L 110/7
            
         
      A BIZOTTSÁG HATÁROZATA
   
   2008. április 1.
   az Atlanti-óceán keleti részében és a Földközi-tengerben élő kékúszójútonhal-állomány helyreállításával kapcsolatos egyedi ellenőrzési és vizsgálati program létrehozásáról
   (az értesítés a C(2008) 1202. számú dokumentummal történt)
   (2008/323/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 34c. cikke (1) bekezdésére,
   mivel:
   
               (1)
            
            
               Az 1559/2007/EK rendelet (2) az Atlanti Tonhal Védelmére Létrehozott Nemzetközi Bizottság (ICCAT) ajánlásainak megfelelően többéves helyreállítási tervet hoz létre az Atlanti-óceán keleti részében és a Földközi-tengerben élő kékúszójútonhal-állományra vonatkozóan.
            
         
               (2)
            
            
               A többéves helyreállítási terv sikere érdekében Franciaország, Portugália, Spanyolország, Olaszország, Málta, Ciprus és Görögország részvételével egyedi ellenőrzési és vizsgálati programot kell létrehozni, amelynek célja a kékúszójútonhal-állomány helyreállításával kapcsolatos halászati tevékenységekre alkalmazandó védelmi és ellenőrző intézkedések megfelelő szintű végrehajtásának biztosítása.
            
         
               (3)
            
            
               Az említett egyedi ellenőrzési és vizsgálati programot a 2008. április 1. és december 31. közötti időszakra kell létrehozni. Az egyedi ellenőrzési és vizsgálati program alkalmazásával elért eredményeket az érintett tagállamokkal együttműködve időszakosan értékelni kell.
            
         
               (4)
            
            
               A kékúszújútonhal-halászat közösségi szintű ellenőrzésének és vizsgálatának összehangolása érdekében helyénvaló közös szabályokat megállapítani az érintett tagállamok illetékes hatóságai által végzendő ellenőrzési és vizsgálati tevékenységek tekintetében, továbbá indokolt, hogy a tagállamok nemzeti ellenőrzési programokat fogadjanak el a közös szabályoknak való megfelelés érdekében. E célból meg kell határozni az ellenőrzési és vizsgálati tevékenységek intenzitásának referenciamutatóit, továbbá meg kell állapítani az ellenőrzési és vizsgálati prioritásokat és eljárásokat.
            
         
               (5)
            
            
               Annak biztosítására, hogy a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet (3) 25. cikkével összhangban a jogsértéseknek meglegyen a megfelelő következménye, ki kell alakítani egy keretrendszert, amelynek segítségével a 2847/93/EGK rendelet 34a. és 34b. cikkével és a 2371/2002/EK rendelet 28. cikkével összhangban az érintett hatóságok kölcsönösen segítséget nyújtanak egymásnak és kicserélik a vonatkozó információkat.
            
         
               (6)
            
            
               A közös vizsgálati és felügyeleti intézkedéseket a 768/2005/EK tanácsi rendelettel (4) létrehozott Közösségi Halászati Ellenőrző Hivatal által kidolgozott közös alkalmazási tervek alapján kell végrehajtani.
            
         
               (7)
            
            
               Az e határozatban előírt intézkedéseket az érintett tagállamokkal egyeztetve dolgozták ki.
            
         
               (8)
            
            
               Az e határozatban előírt intézkedések összhangban vannak a Halászati és Akvakultúra-ágazati Bizottság véleményével,
            
         ELFOGADTA EZT A HATÁROZATOT:
   1. cikk
   Tárgy
   E határozat egyedi ellenőrzési és vizsgálati programot hoz létre annak biztosítására, hogy az Atlanti-óceán keleti részében és a Földközi-tengerben élő kékúszójútonhal-állományra vonatkozó, az 1559/2007/EK rendelettel létrehozott többéves helyreállítási terv végrehajtása összehangolt módon történjen.
   2. cikk
   Hatály
   (1)   Az egyedi ellenőrzési és vizsgálati program az alábbiakra terjed ki:
   
               a)
            
            
               az Atlanti-óceán keleti részén és a Földközi-tengeren a kékúszójú tonhal fogására irányuló, hajókkal és halcsapdákkal végzett valamennyi halászati tevékenységre;
            
         
               b)
            
            
               az Atlanti-óceán keleti részén és a Földközi-tengeren fogott kékúszójú tonhal kirakodására, átszállítására és átrakodására;
            
         
               c)
            
            
               a kékúszójú tonhal ketreces tenyésztésével vagy feldolgozásával, illetve a kékúszójú tonhalból készült termékek kereskedelmével – beleértve e termékek behozatalát, kivitelét, újrakivitelét, szállítását és raktározását – foglalkozó halgazdaságok vagy vállalkozások valamennyi kapcsolódó tevékenységére;
            
         
               d)
            
            
               az 1559/2007/EK rendelet 4. cikkében említett éves halászati tervek végrehajtására;
            
         
               e)
            
            
               a felderítő repülőgépeknek vagy helikoptereknek a kékúszójú tonhal felkutatására történő használatára vonatkozóan az 1559/2007/EK rendelet 6. cikkében előírt tilalomra;
            
         
               f)
            
            
               az 1559/2007/EK rendelet 10. és 11. cikkében említett sporthorgászatra és szabadidős horgászatra;
            
         
               g)
            
            
               az 1559/2007/EK rendelet 24. cikkében említett, az ICCAT közös nemzetközi ellenőrzési rendszerének végrehajtására.
            
         (2)   Az egyedi ellenőrzési és vizsgálati program 2008. április 1-jétőldecember 31-ig alkalmazandó.
   3. cikk
   Nemzeti ellenőrzési programok
   (1)   A 2. cikkben felsorolt tevékenységek tekintetében Franciaország, Portugália, Spanyolország, Olaszország, Málta, Ciprus és Görögország külön-külön nemzeti ellenőrzési programot hoz létre az I. mellékletben meghatározott közös szabályokkal összhangban.
   (2)   Az (1) bekezdésben említett tagállamok 2008. április 1-jéig benyújtják a Bizottságnak nemzeti ellenőrzési programjukat és éves végrehajtási ütemtervüket.
   (3)   A nemzeti ellenőrzési programok a II. mellékletben felsorolt valamennyi adatot tartalmazzák. Az éves végrehajtási ütemtervek részletes információkat tartalmaznak az előirányzott emberi és anyagi erőforrásokra, valamint alkalmazásuk övezeteire vonatkozóan.
   4. cikk
   A tagállamok közötti együttműködés
   A 3. cikk (1) bekezdésében említett tagállamokkal valamennyi tagállam együttműködik az egyedi ellenőrzési és vizsgálati program végrehajtása érdekében.
   5. cikk
   A Bizottság által végzett ellenőrzések
   (1)   A 2371/2002/EK tanácsi rendelet 27. cikkével összhangban a bizottsági ellenőrök az érintett tagállamok ellenőreinek közreműködése nélkül is végezhetnek ellenőrzéseket.
   (2)   Az érintett tagállam illetékes hatósága megadja a szükséges segítséget a bizottsági ellenőröknek az (1) bekezdésben előírt ellenőrzések elvégzéséhez.
   (3)   A bizottsági ellenőrök az általuk végzett vizsgálat eredményeit egyeztetik az érintett tagállamok ellenőreivel. A bizottsági ellenőrök ezért minden egyes ellenőrző látogatást követően találkoznak az érintett tagállam illetékes hatóságának tisztviselőivel, hogy tájékoztassák őket az általuk végzett vizsgálat eredményeiről.
   6. cikk
   Közös ellenőrzési és felügyeleti tevékenységek
   (1)   A 3. cikk (1) bekezdésében említett tagállamok közös ellenőrzési és felügyeleti tevékenységeket végeznek.
   (2)   E célból az érintett tagállamok:
   
               a)
            
            
               gondoskodnak arról, hogy a többi érintett tagállam ellenőreit meghívják a közös vizsgálati és felügyeleti tevékenységekben való részvételre;
            
         
               b)
            
            
               felügyeleti hajóik tekintetében közös műveleti eljárásokat alakítanak ki.
            
         (3)   A Bizottság ellenőrei részt vehetnek a közös ellenőrzési és felügyeleti tevékenységekben.
   7. cikk
   Jogsértések
   (1)   Azok a tagállamok, amelyek ellenőrei a 2. cikkben felsorolt tevékenységek vizsgálatakor bármilyen jogsértést fedeznek fel, az alábbi államokat értesítik a vizsgálat időpontjáról és a jogsértés részleteiről:
   
               a)
            
            
               az érintett lobogó szerinti tagállamot és/vagy ICCAT szerződő felet, valamint adott esetben;
            
         
               b)
            
            
               azt a tagállamot, amelyben a kékúszójú tonhal feldolgozásával és/vagy kereskedelmével foglalkozó halgazdaság vagy vállalkozás székhellyel rendelkezik.
            
         (2)   Amennyiben az a tagállam, amelynek ellenőrei feltárták a jogsértést, nem foganatosít további intézkedéseket, az (1) bekezdés alapján értesített tagállamok haladéktalanul meghozzák a jogsértés bizonyítékainak átvételéhez és mérlegeléséhez szükséges intézkedéseket. Ezek a tagállamok elvégeznek minden további, a jogsértés kezeléséhez nélkülözhetetlen vizsgálatot.
   (3)   Amennyiben a jogsértés miatti eljárás lefolytatása a 2847/93/EGK rendelet 31. cikkének (4) bekezdésével összhangban átkerül a lajstromozás szerinti államhoz, a tagállamok együttműködnek azért, hogy a jogsértésre vonatkozóan a tagállamok ellenőrei által felhozott bizonyítékok biztonsága és megőrzése valamennyi esetben garantált legyen.
   8. cikk
   Tájékoztatás
   (1)   A 3. cikk (1) bekezdésében említett tagállamok minden hónap végén közlik a Bizottsággal az adott hónapra vonatkozó alábbi információkat:
   
               a)
            
            
               a végrehajtott ellenőrzési és vizsgálati tevékenységeket;
            
         
               b)
            
            
               valamennyi jogsértést, minden egyes esetben azonosítva:
               
                           i.
                        
                        
                           a halászhajót (név, lobogó, külső azonosító kód), a halcsapdát, illetve a kékúszójú tonhal feldolgozásával és/vagy kereskedelmével foglalkozó halgazdaságot vagy vállalkozást;
                        
                     
                           ii.
                        
                        
                           a vizsgálat dátumát, időpontját és helyét; valamint
                        
                     
                           iii.
                        
                        
                           a jogsértés jellegét;
                        
                     
         
               c)
            
            
               a feltárt jogsértések kezelésének aktuális helyzetét;
            
         
               d)
            
            
               bármilyen vonatkozó, a tagállamok közötti koordinációs és együttműködési intézkedést.
            
         (2)   A jogsértéseknek mindaddig szerepelniük kell minden egyes későbbi jelentésben, amíg a velük kapcsolatos eljárások az érintett tagállam joga szerint le nem zárulnak. Minden egyes későbbi jelentés:
   
               a)
            
            
               feltünteti az ügy pillanatnyi állását (pl. folyamatban lévő ügy, fellebbezés alatt, vizsgálat alatt álló ügy); és
            
         
               b)
            
            
               pontosan ismerteti a kiszabott büntetéseket (pl. a bírság mértéke, az elkobzott halfogás és/vagy halászeszköz értéke, írásbeli figyelmeztetés).
            
         (3)   Az intézkedés elmaradása esetén a jelentések megfelelő indokolást tartalmaznak.
   9. cikk
   Értékelés
   Az egyedi ellenőrzési és vizsgálati program betartásának és eredményeinek értékelésére a Bizottság kéthavonta összehívja a Halászati és Akvakultúra-ágazati Bizottság ülését.
   10. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2008. április 1-jén.
      
         
            a Bizottság részéről
         
         Joe BORG
         
         
            a Bizottság tagja
         
      
   
   
      (1)  HL L 261., 1993.10.20., 1. o. A legutóbb az 1098/2007/EK rendelettel (HL L 248., 2007.9.22., 1. o.) módosított rendelet.
   
      (2)  HL L 340., 2007.12.22., 8. o.
   
      (3)  HL L 358., 2002.12.31., 59. o. A legutóbb a 865/2007/EK rendelettel (HL L 192., 2007.7.24., 1. o.) módosított rendelet.
   
      (4)  HL L 128., 2005.5.21., 1. o.
   
      I. MELLÉKLET
      A 3. cikk (1) bekezdésében említett nemzeti ellenőrzési programok közös szabályai
      Célkitűzések
      
                  1.
               
               
                  Nemzeti ellenőrzési programok általános célja az alábbiakra vonatkozó, alkalmazandó jogszabályok betartásának ellenőrzése:
                  
                              a)
                           
                           
                              a fogásokra vonatkozó mennyiségi korlátozások és az azokhoz kapcsolódó bármilyen különleges feltétel, beleértve a kvótafelhasználás nyomon követését;
                           
                        
                              b)
                           
                           
                              az 1559/2007/EK tanácsi rendeletben említett éves halászati tervek;
                           
                        
                              c)
                           
                           
                              a kékúszójú tonhalra vonatkozó jogszabályok által megkövetelt valamennyi dokumentum, különös tekintettel a rögzített adatok megbízhatóságának ellenőrzésére;
                           
                        
                              d)
                           
                           
                              a kékúszójú tonhal halászatára vonatkozó különleges technikai intézkedések és feltételek az 1559/2007/EK rendeletben előírtak szerint, különös tekintettel a halak legkisebb fogható méretére vonatkozó szabályokra és a kapcsolódó feltételekre.
                           
                        
            
                  2.
               
               
                  A nemzeti ellenőrzési programok konkrét célja az, hogy a kékúszójú tonhalra vonatkozóan az 1559/2007/EK rendelettel létrehozott helyreállítási terv valamennyi rendelkezésének végrehajtása összehangolt módon történjen.
               
            Stratégia
      A nemzeti ellenőrzési program a halászhajók, halcsapdák és halgazdaságok, valamint a kékúszójú tonhal feldolgozásával és/vagy az abból készült termékek kereskedelmével foglalkozó vállalkozások által kifejtett halászat és ahhoz kapcsolódó valamennyi tevékenység ellenőrzésére és vizsgálatára összpontosít.
      A kékúszójú tonhal szállításának és forgalmazásának szúrópróbaszerű ellenőrzései kiegészítő összevetési mechanizmusként szolgálnak az ellenőrzés és vizsgálat hatékonyságának vizsgálatára.
      1.1.   Kiemelt tevékenységek
      A különféle halászeszköz-kategóriák az éves halászati terv alapján megfelelően különböző prioritási szintbe tartoznak. Emiatt minden tagállam meghatározza a konkrét prioritásokat.
      1.2.   Referenciamutatók
      2008. április 1-jéig valamennyi tagállam kialakítja ellenőrzési ütemtervét az alábbiakban megállapított vizsgálati és ellenőrzési referenciamutatók figyelembevételével:
      
                  Ellenőrzés helye
               
               
                  Referenciamutató
               
            
                  Ellenőrzés tengeren
               
               
                  Rugalmas referenciamutató, amely az egyes területeken folytatott halászati tevékenység részletes elemzését követően kerül meghatározásra. A tengeri referenciamutatók a tengeren a kékúszójú tonhal helyreállítási övezetében eltöltött őrjárati napok számára vonatkoznak, amelyekhez a meghatározott területeken őrjárattal töltött napok tekintetében külön referenciamutató tartozhat.
               
            
                  Kirakodás
               
               
                  A kékúszójútonhal-fogás kirakodása céljából valamely kijelölt kikötőbe behajózó valamennyi hajót ellenőrzésnek kell alávetni.
                  A nem kijelölt kikötőkben szúrópróbaszerű ellenőrzéseket kell végezni.
               
            
                  Átrakodás
               
               
                  A kékúszójútonhal-fogás átrakodása céljából valamely kijelölt kikötőbe behajózó valamennyi átadó és fogadó hajót ellenőrzésnek kell alávetni.
                  A nem kijelölt kikötőkben szúrópróbaszerű ellenőrzéseket kell végezni.
               
            
                  Ketreces haltartás (beleértve a lehalászást)
               
               
                  Minden ketreces haltartási és lehalászási műveletet ellenőrzésnek kell alávetni.
               
            
                  Forgalmazás
               
               
                  Az aukción eladásra kínált kékúszójú tonhalból készült termékek 10 %-ának ellenőrzése.
               
            
                  Légi felügyelet
               
               
                  Rugalmas referenciamutató, amely az egyes területeken folytatott halászati tevékenység részletes elemzését követően, az adott tagállam rendelkezésre álló forrásainak figyelembevételével kerül meghatározásra.
               
            
                  Sporthorgászat és szabadidős horgászat
               
               
                  A nemzeti kvóta 20 %-ának ellenőrzése.
               
            Ellenőrzési feladatok
      1.3.   Általános ellenőrzési feladatok
      Valamennyi ellenőrzésről és vizsgálatról a mellékletben szereplő információkat tartalmazó ellenőrzési jelentés készül. Az ellenőrök jelentésükben minden esetben ellenőrzik és feljegyzik:
      
                  a)
               
               
                  az ellenőrzött tevékenységekben részt vevő felelős személyek, hajók és halgazdasági személyzet stb. azonosítására szolgáló adatokat;
               
            
                  b)
               
               
                  a felhatalmazásokat, engedélyeket és különleges halászati engedélyeket;
               
            
                  c)
               
               
                  a releváns hajóokmányokat, mint például a hajónaplót, a kirakodási és átrakodási nyilatkozatokat, a T2M-eket, a statisztikára és fogásokra vonatkozó ICCAT-dokumentumokat és egyéb, az ellenőrzés és vizsgálat céljából megvizsgált dokumentumokat;
               
            
                  d)
               
               
                  a helyreállítási terv rendelkezéseinek való megfelelés összefüggésében a kihalászott, halcsapdával fogott, átszállított, átrakodott, kirakodott, szállított, tenyésztett, feldolgozott és forgalmazott kékúszójútonhal-egyedek méretének részletes megfigyelése.
               
            A vizsgálati jelentésekben fel kell tüntetni a tengeren, légi felügyelet segítségével, a kikötőkben, a halcsapdáknál, a halgazdaságokban vagy bármelyik érintett vállalkozásnál végzett ellenőrzések releváns eredményeire vonatkozó információkat.
      Ezeket az eredményeket össze kell vetni azokkal az információkkal, amelyeket más illetékes hatóságok tettek hozzáférhetővé az ellenőrök számára, beleértve a hajómegfigyelési rendszerből (VMS) származó információkat és az engedéllyel rendelkező hajók jegyzékét.
      1.4.   A légi felügyelettel kapcsolatos ellenőrzési feladatok
      Az ellenőrök összevetési vizsgálatok végzése céljából jelentést tesznek a felügyeleti adatokról, és a halászhajók megfigyelése során gyűjtött adatokat összevetik különösen a VMS-rendszerből származó információkkal és az engedéllyel rendelkező hajók jegyzékével.
      Az ellenőrök felfedik a jogellenes, nem bejelentett és szabályozatlan halászati tevékenységeket, és azokról jelentést tesznek csakúgy, mint a felderítő repülőgépek és helikopterek használatáról.
      Különös figyelmet kell fordítani a halászati tilalom hatálya alá tartozó területekre, valamint azokra a flottatevékenységekre, amelyekre vonatkozóan eltérés van érvényben.
      1.5.   Tengeren végzett ellenőrzési feladatok
      Amennyiben valamely halászhajó, feldolgozó hajó vagy szállítóhajó elpusztult halakat szállít fedélzetén, az ellenőrök megvizsgálják a fedélzeten tárolt halmennyiségeket, majd azokat összevetik a releváns fedélzeti okmányokba bejegyzett mennyiségekkel.
      Ha halászhajóról szállítóhajóra, vagy ez utóbbiról halgazdasági létesítménybe szállítanak át élő halat, az ellenőrök megfigyelik, hogy a műveletben részt vevő felek milyen módszerrel becsülik meg az átszállított, élő kékúszójú tonhal mennyiségeit. Amennyiben a műveletről videofelvétel készült, az ellenőrök a felvétel megtekintése alapján ellenőrzik az átszállított mennyiségeket.
      Az ellenőrök rendszeresen ellenőrzik a következőket:
      
                  —
               
               
                  a hajók rendelkeznek-e működési engedéllyel (az engedéllyel rendelkező halászhajók nyilvántartása, halászati tilalom hatálya alá tartozó idények, tengeren történő átrakodás),
               
            
                  —
               
               
                  a hajók fel vannak-e szerelve működő hajómegfigyelési rendszerrel (VMS),
               
            
                  —
               
               
                  halászhajók esetében a releváns adatokat megfelelően bejegyezték-e a hajónaplóba,
               
            
                  —
               
               
                  a kékúszójú tonhal átszállításában, szállításában és feldolgozásában részt vevő halászhajók esetében a releváns okmányok a fedélzeten vannak-e és azokat megfelelően kitöltötték-e,
               
            
                  —
               
               
                  közös halászati műveletek során jelen van-e megfigyelő,
               
            
                  —
               
               
                  a fedélzeten lévő kékúszójú tonhal fizikai mennyiségeket és azok feldolgozási formáját
               
            
                  —
               
               
                  a fedélzeten lévő kékúszójú tonhalak méretének összetételét (a járulékos fogásra és a legkisebb fogható halméretre vonatkozó szabályok),
               
            
                  —
               
               
                  a fedélzeten lévő halászeszközöket,
               
            Az ellenőrök felfedik a jogellenes, nem bejelentett és szabályozatlan halászati tevékenységeket, és azokról jelentést tesznek csakúgy, mint a felderítő repülőgépek és helikopterek használatáról.
      1.6.   Kirakodás során végzett ellenőrzési feladatok
      Az ellenőrök rendszeresen ellenőrzik a következőket:
      
                  —
               
               
                  a hajók rendelkeznek-e működési engedéllyel (az engedéllyel rendelkező halászhajók nyilvántartása, halászati tilalom hatálya alá tartozó idények),
               
            
                  —
               
               
                  elküldték-e a kirakodási célú behajózásról szóló előzetes értesítést, és az a fedélzeten tárolt fogás tekintetében helyes információt tartalmaz-e,
               
            
                  —
               
               
                  a hajók fel vannak-e szerelve működő hajómegfigyelési rendszerrel (VMS),
               
            
                  —
               
               
                  halászhajók esetében a releváns adatokat megfelelően bejegyezték-e a hajónaplóba,
               
            
                  —
               
               
                  a kékúszójú tonhal szállításában és feldolgozásában részt vevő halászhajók esetében a releváns okmányok a fedélzeten vannak-e és azokat megfelelően kitöltötték-e, beleértve a vonatkozó T2M-eket, valamint a statisztikára és fogásokra vonatkozó ICCAT-dokumentumokat,
               
            
                  —
               
               
                  a fedélzeten lévő kékúszójú tonhal fizikai mennyiségeket és azok feldolgozási formáját,
               
            
                  —
               
               
                  a fedélzeten lévő kékúszójú tonhalak méret szerinti összetételét (a járulékos fogásra és a legkisebb fogható halméretre vonatkozó szabályok),
               
            
                  —
               
               
                  a fedélzeten lévő halászeszközöket,
               
            
                  —
               
               
                  feldolgozott termékek kirakodása esetén a feldolgozott kékúszójú tonhal kerekített tömeg-egyenértékének kiszámítására szolgáló ICCAT átváltási együtthatók alkalmazását,
               
            
                  —
               
               
                  a kiskereskedelmi értékesítéskor a végső fogyasztónak felkínált, az Atlanti-óceán keleti részén halászó hajókról származó kékúszójú tonhalak megfelelően vannak-e jelölve és címkézve,
               
            
                  —
               
               
                  az Atlanti-óceán keleti részén csalival halászó hajókról kirakodott kékúszójú tonhalakat kellőképpen ellátták-e farokcímkével.
               
            1.7.   Átrakodás során végzett ellenőrzési feladatok
      Az ellenőrök rendszeresen ellenőrzik a következőket:
      
                  —
               
               
                  a hajók rendelkeznek-e működési engedéllyel (az engedéllyel rendelkező halászhajók nyilvántartásai),
               
            
                  —
               
               
                  kikötői átrakodás esetén elküldték-e a behajózásról szóló előzetes értesítést, és az az átrakodás tekintetében helyes információt tartalmaz-e,
               
            
                  —
               
               
                  az átrakodni kívánó halászhajók a szóban forgó műveletre kaptak-e előzetes engedélyt a lobogójuk szerinti államtól,
               
            
                  —
               
               
                  az átrakodni tervezett, előzetesen bejelentett mennyiségeket ellenőrzik-e,
               
            
                  —
               
               
                  a releváns okmányok a fedélzeten vannak-e és azokat megfelelően kitöltötték-e, beleértve az átrakodási nyilatkozatokat, a vonatkozó T2M-eket, valamint a statisztikára és fogásokra vonatkozó ICCAT-dokumentumokat,
               
            
                  —
               
               
                  feldolgozott termékek esetében a feldolgozott kékúszójú tonhal kerekített tömeg-egyenértékének kiszámítására szolgáló ICCAT átváltási együtthatók alkalmazását,
               
            
                  —
               
               
                  tengeren történő átrakodások esetén a művelet során jelen van-e megfigyelő.
               
            1.8.   Halgazdasági létesítményekben végzett ellenőrzési feladatok
      Az ellenőrök rendszeresen ellenőrzik a következőket:
      
                  —
               
               
                  a releváns okmányok rendelkezésre állnak-e és azokat megfelelően kitöltötték-e (a ketreces haltartásra és lehalászásra vonatkozó nyilatkozatok),
               
            
                  —
               
               
                  a kékúszójú tonhal átrakodása és lehalászása megfigyelő jelenlétében történik-e, és a megfigyelő érvényesítette-e a ketreces haltartásra vonatkozó nyilatkozatokat.
               
            1.9.   A szállítással és forgalmazással kapcsolatos ellenőrzési feladatok
      Az ellenőrök rendszeresen ellenőrzik a következőket:
      
                  —
               
               
                  a szállítással összefüggésben ellenőrzik különösen a releváns kísérő okmányokat, valamint azokat összevetik a szállított fizikai mennyiségekkel,
               
            
                  —
               
               
                  a forgalmazással összefüggésben ellenőrzik, hogy a releváns okmányok rendelkezésre állnak-e és azokat megfelelően kitöltötték-e, beleértve a vonatkozó T2M-eket, valamint a statisztikára és fogásokra vonatkozó ICCAT-dokumentumokat.
               
            
         
   
   
      II. Melléklet
      A 3. cikk (2) bekezdésében említett nemzeti ellenőrzési programok tartalma
      A nemzeti ellenőrzési programok többek között meghatározzák a következőket
      Ellenőrzési eszközök
      
                  —
               
               
                  
                     Emberi erőforrások
                  
                  A parti és tengeri ellenőrök száma, valamint rendelkezésre állásuk időszakai és övezetei.
               
            
                  —
               
               
                  
                     Technikai eszközök
                  
                  A járőrhajók és felderítő repülőgépek száma, valamint rendelkezésre állásuk időszakai és övezetei.
               
            
                  —
               
               
                  
                     Pénzügyi eszközök
                  
                  Az emberi erőforrások, járőrhajók és felderítő repülőgépek alkalmazására vonatkozó költségvetési előirányzat.
               
            Kikötők kijelölése
      A kijelölt kikötőknek az 1559/2007/EK rendeletben előírt jegyzéke és a helyreállítási tervhez kapcsolódó bármelyik későbbi jogszabály.
      Éves halászati tervek
      A kvóták elosztására, valamint a halászati terv nyomon követésére és ellenőrzésére használt bármelyik rendszer részletei.
      Ellenőrzési jegyzőkönyvek
      Részletes jegyzőkönyvek valamennyi ellenőrzési tevékenységre vonatkozóan.
      Iránymutatások
      Magyarázó iránymutatások az ellenőrök, termelői szervezetek és halászok számára.
      Kommunikációs protokollok
      A kékúszójú tonhalra vonatkozó egyedi ellenőrzési és vizsgálati programért felelős, a többi tagállam által kijelölt illetékes hatóságokkal folytatott kommunikáció szabályai.